URDHËR I BRENDSHËM Nr. 83, datë 19.7.2017

PËR DELEGIM KOMPETENCASH

Në mbështetje të ligjit nr. 44/2015 “Kodi i procedurës administrative të RSH-së”, neni 29

URDHËROJ:

Delegimin e kompetencave të Drejtorit të Përgjithshëm të AKM-së, znj Laura Tragaj, me pozicion
Drejtor i Drejtorisë së Vlerësimit në Mjedis, nga data 20 - 30.7.2017, periudhë në të cilën z. Julian Beqiri, me pozicion Drejtor i Përgjithshëm i AKM-së, do të kryejë lejen e zakonshme.
1. Kompetencat e deleguara janë:
a) Të përfaqësojë Agjencinë në marrëdhënie me të tretët dhe është përgjegjëse për organizimin dhe
bashkërendimin e veprimtarisë së kësaj Agjencie.
b) Të administrojë buxhetin e miratuar të Agjencisë, në përputhje me legjislacionin në fuqi.
c) Të bashkërendojë punën për aktivitetet e kësaj Agjencie me institucionet e pushtetit qendror dhe vendor, si edhe ente të tjera publike.
2. Data e fillimit të delegimit është 21.7.2017 - 31.7.2017.
3. Delegimi i kompetencave do të botohet në Fletoren Zyrtare.
4. Për zbatimin e këtij urdhri ngarkohet Drejtoria e Financës dhe Shërbimeve Mbështetëse dhe
Drejtoria e Vlerësimit në Mjedis në AKM.
5. Ky urdhër hyn në fuqi menjëherë.

DREJTORI I PËRGJITHSHËM
Julian Beqiri
